**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS KONTROLĖS KOMITETO SUDARYMO IR ĮGALIOJIMŲ NUSTATYMO**

2019 m. balandžio 30 d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 14 straipsnio 2, 4 dalimis, 16 straipsnio 2 dalies 6 punktu, n u s p r e n d ž i a :

1. Sudaryti Klaipėdos rajono savivaldybės tarybos Kontrolės komitetą iš visų savivaldybės tarybos narių frakcijų ir savivaldybės tarybos narių grupės 9-ojo šaukimo Klaipėdos rajono savivaldybės tarybos įgaliojimų laikui:

1.1. Nerijus Galvanauskas;

1.2. Arvydas Katkus;

1.3. Vaclovas Macijauskas;

1.4. Rasa Petrauskienė;

1.5. .....................................;

1.6. .....................................;

1.7. ......................................

2. Nustatyti Klaipėdos rajono savivaldybės tarybos Kontrolės komiteto įgaliojimus 9-ojo šaukimo Klaipėdos rajono savivaldybės tarybos įgaliojimų laikui:

2.1. teikti Savivaldybės tarybai išvadas dėl savivaldybės kontrolės ir auditotarnybos veiklos rezultatų;

2.2. siūlyti Savivaldybės tarybai atleisti Savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;

2.3. svarstyti savivaldybės kontrolės ir auditotarnybos kitų metų veiklos plano projektą ir teikti pasiūlymus dėl šio plano projekto papildymo ar pakeitimo, reglamento nustatyta tvarka iki einamųjų metų lapkričio 5 dienos grąžinti šį plano projektą Savivaldybės kontrolieriui tvirtinti;

2.4. įvertinti savivaldybės kontrolės ir audito tarnybos ateinančių metų veiklos planui vykdyti reikalingus asignavimus ir išvadą dėl jų teikti savivaldybės tarybai;

2.5. svarstyti savivaldybės kontrolės ir auditotarnybos veiklos plano įvykdymo ataskaitą, jos pagrindu rengti ir teikti savivaldybės tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei savivaldybės kontrolės ir audito tarnybos veiklos;

2.6. siūlyti savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikti savo išvadas dėl audito rezultatų;

2.7. periodiškai (kartą per ketvirtį) svarstyti, kaip vykdomas savivaldybės kontrolės ir auditotarnybos veiklos planas, savivaldybės kontrolės ir auditotarnybos ar savo iniciatyva išklausyti institucijų, įstaigų ir įmonių vadovus dėl savivaldybės kontrolės ir auditotarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreiptis į savivaldybės administracijos direktorių arba savivaldybės tarybą dėl savivaldybės kontrolės ir auditotarnybos reikalavimų įvykdymo;

2.8. dirbti pagal savivaldybės tarybos patvirtintą veiklos programą, kurią savivaldybės patvirtina per vieną mėnesį nuo Kontrolės komiteto sudarymo, o kai Kontrolės komitetas sudarytas – per vieną mėnesį nuo kalendorinių metų pradžios, ir kiekvienų metų pradžioje už savo veiklą atsiskaityti savivaldybės tarybai reglamento nustatyta tvarka;

2.9. nagrinėti iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikti dėl jų siūlymus savivaldybės administracijai ir savivaldybės tarybai.

3. Skelbti sprendimą Klaipėdos rajono savivaldybės interneto svetainėje.

Savivaldybės meras

TEIKIA: Savivaldybės meras B. Markauskas

PARENGĖ: Savivaldybės tarybos sekretorius R. Zubienė

SUDERINTA:

D. Beliokaitė

B. Markauskas

Savivaldybės tarybos sekretoriaus išvada: sprendimo projektas atitinka teisės akto formos ir struktūros reikalavimus.

**KLAIPĖDOS RAJONO SAVIVALDYBĖ**

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS KONTROLĖS KOMITETO SUDARYMO IR ĮGALIOJIMŲ NUSTATYMO“ PROJEKTO**

**AIŠKINAMASIS RAŠTAS**

**2019-04-23**

**1. Parengto sprendimo projekto esmė, tikslai, uždaviniai:** Sprendimo projektu siekiama sudaryti Klaipėdos rajono savivaldybės tarybos Kontrolės komitetą.

**2.** **Projekto rengimo priežastys. Kuo vadovaujantis parengtas sprendimo projektas:** VadovaujantisLietuvos Respublikos vietos savivaldos įstatymo 14 straipsnio 2 dalimi kiekvienoje savivaldybėje privaloma sudaryti Kontrolės komitetą. Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius.

**3. Kokių rezultatų yra laukiama**: 9-ojo šaukimo Klaipėdos rajono savivaldybės tarybos įgaliojimų laikui bus sudarytas naujos sudėties Kontrolės komitetas.

**4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių**:

Teigiamos pasekmės – sudarytas Klaipėdos rajono savivaldybės tarybos Kontrolės komitetas.

Neigiamų pasekmių nenumatoma.

**5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** –

**6. Projekto rengimo metu gauti specialistų vertinimai ir išvados. Ekonominiai apskaičiavimai:** –

**7. Sprendimo įgyvendinimui reikalingos lėšos:** –

**8. Kiti, autoriaus nuomone, reikalingi pagrindimai ir paaiškinimai**: –

**9. Tarybos sprendimą pateikti:** Klaipėdos rajono savivaldybės tarybos Kontrolės komiteto nariams, Tarybos ir mero sekretoriatui.

Savivaldybės tarybos sekretorius Rūta Zubienė